অতীতের কথা মনে করে প্রধানমন্ত্রী বলেন, ছোটবেলা থেকে শুনেছি সব সময় জাতির পিতা আবৃত্তি করতেন ‘উদয়ের পথে শুনি কার বাণী, ভয় নাই, ওরে ভয় নাই’। এই আবৃত্তি শুনতে শুনতে বড় হয়েছেন বলে জানান প্রধানমন্ত্রী। তিনি বলেন, ‘বঙ্গবন্ধু আমাদের জন্য তাঁর জীবন উৎসর্গ করেছেন। এখন আমাদের দায়িত্ব দেশকে সুন্দর করে গড়ে তুলব। দেশ হবে ক্ষুধামুক্ত দারিদ্র্যমুক্ত সোনার বাংলা।’ বাংলাদেশকে মুক্তিযুদ্ধের চেতনায় সোনার বাংলা হিসেবে গড়ে তুলে জাতির পিতার স্বপ্ন বাস্তবায়ন করার অঙ্গীকার করেন প্রধানমন্ত্রী।